A BIZOTTSÁG 781/2007/EK RENDELETE
(2007. július 3.)
a mezőgazdasági üzemek jövedelmének megállapítására használandó mezőgazdasági adatszolgáltatási űrlap formájáról szóló 2237/77/EGK rendeletnek Bulgária és Románia csatlakozására tekintettel történő kiigazításáról
AZ EURÓPAI KÖZÖSSÉGEK BIZOTTSÁGA,
tekintettel Bulgária és Románia csatlakozási szerződésére,
tekintettel Bulgária és Románia csatlakozási okmányára és különösen annak 56. cikkére,
mivel:
(1)
A 2237/77/EGK bizottsági rendelet (1) meghatározza az alkalmazandó mezőgazdasági adatszolgáltatási űrlap tartalmát.
(2)
Bulgária és Románia csatlakozására tekintettel a mezőgazdasági adatszolgáltatási űrlapot a héa-rendszerre vonatkozó információk tekintetében ki kell igazítani,
ELFOGADTA EZT A RENDELETET:
1. cikk
A 2237/77/EGK rendelet II. mellékletének 107. pontja helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet a 2007. január 1. és július 1. között kezdődő 2007-es számviteli évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. július 3-án.